असली गुनहगार क्यों नहीं लाए जा रहे सामने
एकमाह पहले कथित सैक्स रैकेट प्रकरण में पुलिस द्वारा बनाए गए फर्जी मामले का शिकार युवक-युवतियों का भविष्य काला करने वाले आखिर दो पुलिस कर्मी एक पूर्व सरपंच को पुलिस अभी तक क्यों सामने नहीं ला रही है। यह सवाल अभी भी कई सवाल खड़े कर रहा है। हालांकि इस मामले में आईजी से लेकर गृहमंत्री तक प्रथम दृष्टया यह स्वीकार कर चुके हैं कि इन युवितयों के साथ गलत हुआ है। पुलिस ने मामले को जानबूझ कर पीटा एक्ट बनाया जबकि घटना से जुड़े साक्ष्य पूरी तरह से पुलिस द्वारा बनाई गई कहानी को फर्जी दिखा रहे हैं। आला अफसरों की गाज भी ऐसे पुलिस अधिकारी पर गिरी है जो बार-बार अपने अफसरों को अागाह कर रहा था कि मामले में दम नहीं है फिर भी उसे कार्रवाई करने को विवश किया गया और इसका परिणाम उसे लाइन हाजिर के रूप में मिला। फिर भी सवाल यह कि आखिर घटना में मुख्य किरदार निभाने वाले दो पुलिसकर्मियों पर विभाग क्यों मेहरबान बना हुआ है। पूर्व सरपंच को क्यों सामने नहीं लाया जा रहा है। इवेंट से जुड़े युवक-युवतियों को सैक्स रैकेट जैसे घिनौने प्रकरण में फंसाने की किसकी साजिश थी। आखिर क्यों इनके भविष्य के साथ खिलवाड़ किया गया।
क्यों नहीं पकड़ रहे हैं इन्हें
गणगौरहोटल में इवेंट कंपनी के युवक-युवतियों को जिस साजिश के तहत फंसाया गया उसकी पूरी पटकथा दो सिपाहियों एक पूर्व सरपंच के द्वारा लिखी गई। लेकिन अभी तक ये तीनों पिक्चर से पूरी तरह गायब है। जबकि पुलिस की जांच सबसे पहले इनसे ही शुरू होनी थी। भास्कर ने दोनों कथित पुलिस कर्मियों पूर्व सरपंच के नाम भी उजागर किए थे। पुलिस उन पर हाथ डालने से कतरा रही है।
गृहमंत्रीसे मिलने के बावजूद मामला ठंडे बस्ते में : जेलसे निकलने के बाद युवक युवतियां इस उम्मीद के साथ गृहमंत्री से मिलने गए थे कि कम से कम यहां से उन्हें न्याय मिलेगा। गृहमंत्री कटारिया ने बयान जारी कर साफ भी कर दिया था कि इस मामले में दोषी को बख्शा नहीं जाएगा। लेकिन इसके बाद मामला ठंडे बस्ते में चला गया। इसका जवाब देने को कोई तैयार नहीं आखिर क्यों जानबूझ कर इन युवक-युवतियों के भविष्य पर कालिख पोती गई।
28 नवंबर को भाजपा के एक पदाधिकारी के यहां नांगल के प्रोग्राम में जयपुर की इवेंट कंपनी के कुछ लोग कार्यक्रम देने आए थे। इनके ठहरने की व्यवस्था शहर के गणगोर होटल में की गई थी। होटल में रात साढ़े नौ बजे पहले से ही रह रहे दो पुलिस कर्मी एक सरपंच ने इवेंट की युवतियों से अभद्रता की थी। जिस पर विरोध करते हुए कंपनी के युवकों ने इनको पीट दिया था। इसके बाद उन्होंने सही माहौल को नहीं देखकर शहर से पांच किमी दूर रानीबाग होटल में शहर ली थी। इन दो पुलिस कर्मियों ने मामले को तूल देते हुए ना केवल इनका होटल तक पीछा किया बल्कि थानाधिकारी को होटल में सैक्स रैकिट चलने की जानकारी दी। बाद में एडिशनल एसपी विनीत बंसल के निर्देश पर थानाधिकारी अनूप सिंह ने होटल में छापा मारकर सभी को होटल से थाने ले आए। इन पर पीटा एक्ट लगाकर युवक-युवतियों को जेल भेज दिया गया। दो दिन बाद कोर्ट से जमानत मिलने के बाद इनकी रिहाई हो सकी। पीड़ित लोगों ने आईजी को अपनी पड़ा बताई जिसके बाद पुलिस प्रशासन हरकत में आया। बाद में थानाधिकारी अनूप सिंह को इस मामले में लाइन हाजिर कर दिया गया पीड़ित युवक-युवतियां जयपुर में गृहमंत्री से मिले। इस मामले की जांच मानवाधिकार आयोग के कार्यवाहक अध्यक्ष एचआर कुड़ी ने बताया था कि इस मामले की जांच शुरू कर दी गई है। उधर राज्य सरकार ने मामले को गंभीर मानते हुए जांच सीआईडी सिविल राइट को सौंप दी। इसके अलावा आईजी के निर्देश पर कराई जा रही विभागीय जांच के तहत जांच अधिकारी सतीश जांगीड़ ने मामले से संबंधित पांच पुलिस कर्मियों को नोटिस भेजा था।
hin_Deva hin_Deva hin_Deva hin_Deva hin_Deva hin_Deva